ai4bharat/Pralekha huggingface dataset:
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
ప్రధానమంత్రి శ్రీ నరేంద్ర మోదీ “విజన్ 2047” అమలుఫై జరిగిన పనిని సమీక్షించి, అమలుకు కార్యాచరణను రూపొందించడానికి చింతన్ శిబిర్ నిర్వహించిన వినియోగదారుల వ్యవహారాల మంత్రిత్వ శాఖ
“భారత్ దాల్” విక్రయం, ఆత్మ నిర్భర్ కింద “శనగ ప్రోత్సాహం ప్రచారం” ప్రారంభించిన శ్రీ పీయూష్ గోయల్
టమాటో ధరల స్థిరీకరణకు శాఖ జోక్యాన్ని ప్రశంసించిన శ్రీ గోయల్
ప్రధానమంత్రి శ్రీ నరేంద్ర మోదీ “విజన్ 2047” అమలుకు జరిగిన పనిని సమీక్షించి, అమలుకు కార్యాచరణను రూపొందించడానికి చింతన్ శిబిర్ ను వినియోగదారుల వ్యవహారాల శాఖ నిర్వహించింది. ఈ సందర్బంగా కేంద్ర వినియోగదారుల వ్యవహారాలు, ఆహరం, ప్రభుత్వ పంపిణీ, టెక్స్ టైల్, వాణిజ్య శాఖల మంత్రి శ్రీ పీయూష్ గోయల్ “భారత్ దాల్ విక్రయం”, “శనగ ప్రోత్సాహం ప్రచారం” ప్రారంభించారు. శనగ ప్రచారం కార్యక్రమం కింద దాని వినియోగం ద్వారా చేకూరే ఆరోగ్య ప్రయోజనాలను ప్రచారం చేస్తారు. ఇది ఆత్మ నిర్భర్ కు కూడా మద్దతు ఇస్తుంది.
టొమాటొ ధరల స్థిరీకరణకు వినియోగదారుల శాఖ సరైన సమయంలో జోక్యం చేసుకోవడాన్ని ఈ సందర్భంగా శ్రీ గోయల్ ప్రశంసించారు. దీని కింద టొమాటొ పండుతున్న రాష్ట్రాల నుంచి సేకరించి ధరలు అధికంగా ఉన్న మార్కెట్లలో డిస్కౌంట్ ధరకు విక్రయిస్తారు.
దేశవ్యాప్తంగా ఏడు రోజులు 24 గంటలూ పని చేసే నేషనల్ కన్స్యూమర్ హెల్ప్ లైన్ 17 భాషల్లో వినియోగదారుల ఫిర్యాదులను పరిష్కరిస్తుందని కేంద్ర మంత్రి అన్నారు. వినియోదారుల ఫిర్యాదుల పరిష్కారంలో డేటా అనలిటిక్స్, కృత్రిమ మేథను వినియోగించడాన్ని ఆయన ప్రోత్సహించారు. బంగారం హాల్ మార్కింగ్ కు , వినియోగదారుల సంక్షేమం ప్రామాణిక ప్రచారానికి బిఐఎస్ చేసిన కృషిని ఆయన ప్రశంసించారు.
శ్రమించి పని చేసే వినియోగదారుల శాఖ అధికారులు దశాబ్దికి పైగా చేసిన కృషిని ప్రశంసిస్తూ కొత్త ఆలోచనలు ప్రతిపాదించాలని కొత్త అధికారులను ఆహ్వానించారు. 140 కోట్లకు పైగా భారతీయ పౌరులతో ప్రత్యక్షంగా బంధం గల శాఖ వినియోగదారుల వ్యవహారాల శాఖ అని గౌరవ మంత్రి అన్నారు. నవ్య, సాంప్రదాయ విరుద్ధ ఆలోచనలు ప్రోత్సహించాలని ఆయన సూచించారు.
చింతన్ శిబిర్ తరచూ నిర్వహించడం ద్వారా మనం ఒక టీమ్ గా పని చేస్తూ ప్రగతిశీల ఆలోచనలు ముందుకు తీసుకురావాలని శ్రీ గోయల్ సూచించారు.
వినియోగదారుల వ్యవహారాల శాఖ కార్యదర్శి శ్రీ రోహిత్ కుమార్ సింగ్ స్వాగతోపన్యాసం ఇస్తూ నవ్యత, కొత్త ఆలోచనలు నేర్చుకోవాలని స్ఫూర్తిమంతం చేశారు. అనంతరం ఆర్ట్ లివింగ్ సీనియర్ ఫాకల్టీ శ్రీమతి అరుణిమ సిన్హా నాయకత్వంలో “పని చేసే ప్రదేశంలో యోగా” కార్యక్రమం నిర్వహించారు. పని ప్రదేశంలో ఆరోగ్య కర వాతావరణం నెలకొల్పడంలో యోగా ప్రాధాన్యతను ఆమె తన ప్రసంగంలో వివరించారు. అధికారులకు ఆమె డెస్క్ వద్ద చేసుకోగల తేలికపాటి వ్యాయామాలు బోధించారు . ఆఫీస్ లో పని చేసుకుంటున్న సమయంలో ప్రశాంతంగా ఉండేందుకు ఇవి ఉపయోగపడతాయి.
నాలుగు సెషన్లలో వివిధ అంశాలపై చర్చించారు. వినియోగదారుల రక్షణ, వినియోగదారుల ఫిర్యాదుల వేగవంతమైన పరిష్కారం, వినియోగదారులకు నాణ్యత హామీ, వర్థమాన పరీక్షా విధానాలు, నూతన టెక్నాలజీలు అనే అంశాలపై సంభాషణాత్మక చర్చలు జరిగాయి. సిబ్బంది తమ అభిప్రాయాలు. సలహాలు తెలియజేయడానికి, తమ మదిలోని ప్రశ్నలు అడగడానికి ఈ సెషన్ ఉపయోగపడింది.
గెస్ట్ స్పీకర్ శ్రీ సోను శర్మ తమకు అనుకూలమైన జోన్ల నుంచి బయటకు వచ్చి అవరోధాల ఛేదనకు కృషి చేయాలని ఆడియన్స్ కు సూచించారు.
ప్రధాన మంత్రి కార్యాలయం
ఆసియా క్రీడల ఆర్చరీలో కాంస్యం సాధించిన మహిళా ఆర్చర్లకు ప్రధానమంత్రి అభినందన
ఆసియా క్రీడల ఆర్చరీలో కాంస్య పతకం సాధించిన భారత క్రీడాకారులు అంకిత భకత్, సిమ్రాన్జీత్, భజన్ కౌర్లను ప్రధానమంత్రి శ్రీ నరేంద్ర మోదీ అభినందించారు.
ఈ మేరకు ‘ఎక్స్’ ద్వారా పంపిన ఒక సందేశంలో:
““ఆసియా క్రీడల్లో మన మహిళా ఆర్చర్లు కాంస్య పతకం కైవసం చేసుకోవడంపై దేశం వేడుకలు చేసుకుంటోంది. ఈ ఘనత సాధించిన అంకిత భకత్, సిమ్రాన్జీత్, భజన్ కౌర్లకు అభినందనలు. గురితప్పని బాణం, జట్టు కృషి, అంకితభావం అద్భుతం” అని ప్రధానమంత్రి పేర్కొన్నారు.
ఆర్థిక మంత్రిత్వ శాఖ
అమృత మహోత్సవాల్లో భాగంగా సిబిఐసి నిర్వహిస్తున్న ఐకానిక్ వీక్లో రేపు మాదక ద్రవ్యాల నిర్మూలన దినోత్సవ నిర్వహణ
దేశంలోని 14 ప్రాంతాల్లో దాదాపు 42000 కిలోల మాదక ద్రవ్యాలను ధ్వంసం చేయనున్న సిబిఐసి
కేంద్ర పరోక్ష పన్నులు మరియు కస్టమ్స్ బోర్డ్ , ఆర్థిక మంత్రిత్వ శాఖ 75 ఏళ్ల స్వాంత్రంత్ర్య ఉత్సవాల్లో భాగంగా యొక్క “ఆజాదీ కా అమృత్ మహోత్సవ్” ఉత్సవాల ఐకానిక్ వీక్లో రేపు  మాదక ద్రవ్యాల నిర్మూలన దినోత్సవాన్ని నిర్వహించనుంది. దేశవ్యాప్తంగా 14 ప్రాంతాల్లో దాదాపు 42,000 కిలోల మాదకద్రవ్యాలను ధ్వంసం చేయనున్నారు.
కేంద్ర ఆర్థిక & కార్పొరేట్ వ్యవహారాల మంత్రి శ్రీమతి నిర్మలా సీతారామన్ గౌహతి, లక్నో, ముంబై, ముంద్రా/కాండ్లా, పట్నా మరియు సిలిగురిలో జరిగే మాదక ద్రవ్యాలను ధ్వంసం చేసే ప్రక్రియను వర్చువల్ వేదికగా పరిశీలిస్తారు. అనంతరం అధికారులను ఉద్దేశించి ప్రసంగించనున్నారు.
ఆర్థిక సంఘం
తన ఆర్థిక సలహా మండలితో చర్చలు జరిపిన - పదిహేనవ ఆర్థిక కమిషన్
పదిహేనవ ఆర్ధిక సంఘం  తన సలహా మండలి మరియు ఇతర ప్రత్యేక ఆహ్వానితులతో 2020 సెప్టెంబర్ 04వ తేదీన ఆన్ లైన్ లో సమావేశం నిర్వహించి మరియు కమిషన్ పరిష్కరించాల్సిన వివిధ సమస్యలపై చర్చించింది. XV ఎఫ్.సి. చైర్మన్ శ్రీ ఎన్.కె. సింగ్ అధ్యక్షతన జరిగిన ఈ సమావేశంలో ఆర్ధిక సంఘం సభ్యులందరితో పాటు, కమీషన్ కు చెందిన సీనియర్ అధికారులు పాల్గొన్నారు. ఈ సమావేశంలో సలహా మండలి సభ్యులు, ఇతర ఆహ్వానితులుగా హాజరైన - డాక్టర్ అరవింద్ వీరమణి; డాక్టర్ ఇందిరా రాజరామన్; డాక్టర్ డి.కె. శ్రీవాస్తవ; డాక్టర్ ఎమ్. గోవిందరావు; డాక్టర్ సుదీప్తో ముండ్లే; డాక్టర్ ఓంకార్ గోస్వామి; డాక్టర్ కృష్ణమూర్తి సుబ్రమణియన్; డాక్టర్ ప్రణబ్ సేన్; డాక్టర్ శంకర్ ఆచార్య - తమ అభిప్రాయాలను వ్యక్తం చేశారు. మరి కొంత మంది విశిష్ట మేధావుల అభిప్రాయాలను తెలుసుకోవడానికి, కమీషన్ రేపు తిరిగి మరో సారి సమావేశం నిర్వహించనుంది.
ఈ సమావేశంలో జి.డి.పి. వృద్ధి, కేంద్రం మరియు రాష్ట్రాల పన్ను సరళీకరణ, జి.ఎస్.టి. పరిహారం, ఆర్థిక ఏకీకరణ వంటి సమస్యల గురించి చర్చించారు. మరి కొన్ని నిర్దిష్ట సమస్యలైన - ఆరోగ్యంపై ప్రభుత్వ వ్యయానికి సంబంధించి, పెట్టుబడి పునరుజ్జీవనం, ఆర్థిక వ్యవస్థ యొక్క పునర్వినియోగీకరణ మరియు ప్రభుత్వ ఆర్థిక వనరులపై దాని ప్రభావం, రక్షణ సామర్థ్యాలను బలోపేతం చేయడంపై దృష్టి; జి.ఎస్.టి. వసూళ్ళలో అభివృద్ధి చెందుతున్న పోకడలు, జి.ఎస్.టి. సాంకేతిక వేదిక మెరుగుదలతో దానికి గల సంబంధం వంటి అంశాలను కూడా ఈ సమావేశంలో చర్చించడం జరిగింది.
ఆర్ధిక సంఘం అసాధారణమైన అనిశ్చితుల పరిస్థితిని ఎదుర్కోవలసి వచ్చిందని సలహా మండలి అభిప్రాయపడింది. రాష్ట్రాలకు పన్ను పంపిణీ, ఇతర బదిలీలు, రుణాలు మరియు ఆర్థిక ఏకీకరణ మార్గం ద్వారా తగ్గిన ఆదాయ వనరుల మధ్య ఖర్చుల వెసులుబాటు పట్ల సూక్ష్మమైన విధానాన్ని అనుసరించాలని సలహా మండలి సూచించింది. ముఖ్యంగా 2021-22 నుండి 2025-26 వరకు ఉన్న 5 సంవత్సరాలను పరిగణలోకి తీసుకునే సందర్భంలో, కమిషన్, సాంప్రదాయేతర విధానాలతో ఆలోచించవలసి ఉంటుందని కూడా, సలహా మండలి సభ్యులు భావించారు. ఆదాయ పరిస్థితి క్రమంగా మెరుగుపడే అవకాశం ఉన్న మిగిలిన నాలుగేళ్లకు భిన్నంగా 2020-21 ఆధార సంవత్సరాన్నీ, 2021-22 మొదటి సంవత్సరాన్నీ చూడాల్సిన అవసరం ఉందని వారు సూచించారు.
త్రైమాసిక అంతర్నిర్మిత పరంగా ప్రస్తుత సంవత్సరంలో జి.డి.పి. వృద్ధి, మరియు తరువాతి సంవత్సరాల్లో వచ్చే వృద్ధి పునరుజ్జీవనంపై భిన్న అభిప్రాయాలు వ్యక్తమయ్యాయి. ప్రారంభ సంవత్సరాల్లో జి.డి.పి. కి సంబంధించి సాధారణ ప్రభుత్వ రుణం బాగా పెరిగే అవకాశం ఉందని సలహా మండలి అభిప్రాయపడింది. అయితే, తరువాతి సంవత్సరాల్లో దానిని తగ్గించడానికి ప్రయత్నించడం దీని ఉద్దేశ్యం. ప్రారంభ సంవత్సరాల్లో, న్యూమరేటర్పై పెరిగిన ఆదాయ-వ్యయ అసమతుల్యత మరియు న్యూమరేటర్పై జి.డి.పి.పై క్రిందికి ఒత్తిడి కారణంగా, ఈ నిష్పత్తి, ప్రభావితమవుతుంది.
చర్చలు విలువైనవనీ, చేసిన సూచనలను కమిషన్ తన దృష్టికి తీసుకుందనీ, చైర్మన్ పేర్కొన్నారు. పదిహేనవ సంఘం దాని సలహా మండలితో పాటు అంతర్జాతీయంగా, జాతీయంగా నెలకొన్న పరిస్థితులను ఆసక్తిగా గమనిస్తోందని, ఆయన తెలియజేశారు.
బొగ్గు మంత్రిత్వ శాఖ
రాంచీలో సిసిఎల్ పనితీరును సమీక్షించి, నూతన సౌకర్యాలను ప్రారంభించిన బొగ్గు శాఖ కార్యదర్శి శ్రీ అమృత్ లాల్ మీనా
బొగ్గు మంత్రిత్వ శాఖ కార్యదర్శి శ్రీ అమృత్ లాల్ మీనా, అదనపు కార్యదర్శి శ్రీ ఎం నాగరాజు, కోల్ ఇండియా లిమిటెడ్  చైర్మన్ శ్రీ ప్రమోద్ అగర్వాల్ రాంచీలోని ప్రాజెక్ట్ భవన్ను బుధవారం సందర్శించి ఝార్ఖండ్ ప్రధాన కార్యదర్శి శ్రీ సుఖదేవ్ సింగ్ సింగ్తో ముచ్చటించారు. రాష్ట్రంలోని బొగ్గు మైనింగ్ కంపెనీలకు సంబంధించిన వివిధ సమస్యలను, అంశాలను వారు చర్చించారు. బిసిసిఎల్ సిఎండి, ఇసిఎల్ సిఎంపిడిఐ, సీనియర్ అధికారులతో కలిసి సిసిఎల్ సిఎండి శ్రీ పి.ఎం. ప్రసాద్ కీలక సమావేశానికి హాజరయ్యారు.
ఉదయం బొగ్గు మంత్రిత్వ శాఖ కార్యదర్శి ఝార్ఖండ్ స్పోర్ట్స్ అకాడమీని సందర్శించి, అక్కడి క్రీడాకారులతో సంభాషించారు. ఝారఖండ్ స్పోర్ట్స్ అకాడమీ అన్నది సిసిఎల్ చేపట్టిన సిఎస్ఆర్ వెంచర్. ఇది ఝార్ఖండ్ ప్రభుత్వంతో కలిసి పని చేస్తుంది. అకాడెమీలోని క్రీడాకారులు అంతర్జాతీయ, జాతీయ స్థాయి పోటీలలో పతకాలను గెలుచుకున్నారు. అక్కడి మౌలిక సదుపాయాలను సమీక్షించి, వారి సామర్ధ్యాలను ఉత్తమంగా ప్రదర్శించేందుకు క్రీడాకారులకు శ్రీ మీనా ప్రేరణను ఇచ్చారు.
పునరుద్ధరించిన ఆడిటోరియంను, సిసిఎల్లోని గాంధీ నగర్ ఆసుపత్రిలో ఆన్లైన్ ఆసుపత్రి నిర్వహణ వ్యవస్థను బొగ్గు శాఖ కార్యదర్శి ప్రారంభించారు. పారదర్శకతను పెంచేందుకు యాంత్రికీకరణ దిశగా సిసిఎల్ చేస్తున్న కృషి ఆన్లైన్ ఆసుపత్రి నిర్వహణ వ్యవస్థ. సిసిఎల్ తొలి ఇ-వాహనాన్ని కూడా ఆయన ప్రారంభించారు. పర్యావరణ అనుకూల చొరవలను పెంచడంలో భాగంగా సిసిఎల్ 16 ఇ-వాహనాలను కిరాయికి తీసుకుంది. ఈ సందర్భంగా మాట్లాడుతూ, భాగస్వాములందరికీ ఉత్తమమైన వైద్య సదుపాయాలను అందించేందుకు అన్ని రకాలుగా ప్రయత్నం చేయాలని శ్రీ మీనా అన్నారు.
కోవిడ్ మహమ్మారి కాలంలో సిఐఎల్ ఆసుపత్రులు అసాధారణ పాత్రను పోషించాయనిపేర్కొంటూ, భవిష్యత్తులో కూడా వైద్యులు, పారామెడికల్ సిబ్బంది అదే అంకిత భావంతో పని చేస్తారనే విశ్వాసాన్ని సిఐఎల్ చైర్మన్ శ్రీ ప్రమోద్ అగర్వాల్ వ్యక్తం చేశారు.
ప్రధాన మంత్రి కార్యాలయం
బసంత్ పంచమి, సరస్వతి పూజ ల సందర్భం లో ప్రజల కు శుభాకాంక్షలు తెలిపిన ప్రధాన మంత్రి
బసంత్ పంచమి, సరస్వతి పూజ ల సందర్భం లో ప్రజల కు ప్రధాన మంత్రి శ్రీ నరేంద్ర మోదీ శుభాకాంక్షలు తెలిపారు.
‘‘మంగళకరమైన బసంత్ పంచమి, సరస్వతి పూజ ల సందర్భం లో మీకు అందరికీ ఇవే హృదయపూర్వక శుభాకాంక్షలు’’ అని ఒక ట్వీట్ లో ప్రధాన మంత్రి పేర్కొన్నారు.
ప్రధాన మంత్రి కార్యాలయం
హోలీ నాడు ప్రజల కు శుభాకాంక్షలు తెలిపిన ప్రధాన మంత్రి
హోలీ సందర్భం లో ప్రజలకు ప్రధాన మంత్రి శ్రీ నరేంద్ర మోదీ శుభాకాంక్షలు తెలిపారు.
‘‘హోలీ సందర్భం లో మీకందరికీ అనేకానేక శుభాకాంక్ష లు. ఆనందం, ఉత్సుకత, హర్షోల్లాసాలు కొనితెచ్చే ఈ పండుగ రోజు ప్రతి ఒక్కరి జీవనం లో కొత్త ఉత్సాహాన్ని, నూతన శక్తి ని నింపును గాక’’ అని ఒక ట్వీట్ లో ప్రధాన మంత్రి అభిలషించారు.
ఆరోగ్య, కుటుంబ సంక్షేమ మంత్రిత్వ శాఖ
203.21 కోట్ల డోసులను దాటిన జాతీయ కొవిడ్-19 టీకా కార్యక్రమం
12-14 ఏళ్ల వారికి 3.87 కోట్లకు పైగా టీకా మొదటి డోసులు
దేశవ్యాప్త క్రియాశీల కేసుల సంఖ్య 1,46,323
గత 24 గంటల్లో నమోదయిన కొత్త కేసులు 20,557
ప్రస్తుత రికవరీ రేటు 98.47%
వారపు పాజిటివిటీ రేటు 4.71%
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; జాతీయ కొవిడ్-19 టీకా కార్యక్రమం 203.21 కోట్ల  డోసులను అధిగమించింది. 2,68,70,726 సెషన్ల ద్వారా ఇది సాధ్యమైంది.
12-14 ఏళ్ల వారికి కొవిడ్-19 టీకాల కార్యక్రమం 2022 మార్చి 16 నుంచి ప్రారంభమైంది. అప్పటి నుంచి ఇప్పటి వరకు 3.87 కోట్లకు పైగా  టీకా మొదటి డోసులను వీరికి ఇచ్చారు. 18-59 సంవత్సరాల వారికి ముందు జాగ్రత్త టీకాలను 2022 ఏప్రిల్ 10వ తేదీ నుంచి ఇస్తున్నారు.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
మొత్తం టీకా డోసులు
|
|
ఆరోగ్య సిబ్బంది
|
|
మొదటి డోసు
|
|
10411450
|
|
రెండో డోసు
|
|
10088505
|
|
ముందు జాగ్రత్త డోసు
|
|
6243115
|
|
ఫ్రంట్లైన్ సిబ్బంది
|
|
మొదటి డోసు
|
|
18430074
|
|
రెండో డోసు
|
|
17668032
|
|
ముందు జాగ్రత్త డోసు
|
|
12017373
|
|
12-14 ఏళ్ల వారు
|
|
మొదటి డోసు
|
|
38753472
|
|
రెండో డోసు
|
|
27469645
|
|
15-18 ఏళ్ల వారు
|
|
మొదటి డోసు
|
|
61094113
|
|
రెండో డోసు
|
|
50800166
|
|
18-44 ఏళ్ల వారు
|
|
మొదటి డోసు
|
|
559393332
|
|
రెండో డోసు
|
|
508221773
|
|
ముందు జాగ్రత్త డోసు
|
|
18800141
|
|
45-59 ఏళ్ల వారు
|
|
మొదటి డోసు
|
|
203664056
|
|
రెండో డోసు
|
|
195151372
|
|
ముందు జాగ్రత్త డోసు
|
|
13052649
|
|
60 ఏళ్లు పైబడినవారు
|
|
మొదటి డోసు
|
|
127425951
|
|
రెండో డోసు
|
|
121948896
|
|
ముందు జాగ్రత్త డోసు
|
|
31548232
|
|
ముందు జాగ్రత్త డోసులు
|
|
8,16,61,510
|
|
మొత్తం డోసులు
|
|
2,03,21,82,347
దేశవ్యాప్త క్రియాశీల కేసుల సంఖ్య 1,46,323. మొత్తం పాజిటివ్ కేసుల్లో ఇది 0.33 శాతం.
భారతదేశ రికవరీ రేటు 98.47 శాతంగా ఉంది. గత 24 గంటల్లో 19,216 మంది రోగులు కోలుకున్నారు. దీంతో, కోలుకున్న రోగుల సంఖ్య  4,32,86,787 కి పెరిగింది.
గత 24 గంటల్లో 20,557 కొత్త కేసులు నమోదయ్యాయి.
గత 24 గంటల్లో మొత్తం 3,96,783 పరీక్షలు చేశారు. దేశవ్యాప్తంగా ఇప్పటివరకు 87.40 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 4.71 శాతంగా, రోజువారీ పాజిటివిటీ రేటు 5.18 శాతంగా నమోదయ్యాయి.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు అందిన 92.57 కోట్లకు పైగా డోసులు
రాష్ట్రాలు, కేంద్ర పాలిత ప్రాంతాల వద్ద అందుబాటులో 6.93 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. కొవిడ్ టీకాల సార్వత్రికీకరణ కొత్త దశ ఈ ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
92,57,51,325
|
|
అందుబాటులోని నిల్వలు
|
|
6,93,46,080
92.57 కోట్లకుపైగా  టీకా డోసులు రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో ఇప్పటివరకు రాష్ట్రాలు, కేంద్ర పాలిత ప్రాంతాలకు అందాయి.
రాష్ట్రాలు, కేంద్ర పాలిత ప్రాంతాల వద్ద 6.93 కోట్లకుపైగా  నిల్వలు, ఉపయోగించని డోసులు అందుబాటులో ఉన్నాయి.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
జీవ నమూనాలలో ఎలక్ట్రాన్ టోమోగ్రఫీపై జాతీయ వర్క్షాప్
జీవ నమూనాలలో ఎలక్ట్రాన్ టోమోగ్రఫీపై అనే అంశంపై ఆల్ ఇండియా ఇన్స్టిట్యూట్ ఆఫ్ మెడికల్ సైన్సెస్, న్యూ ఢిల్లీలో ఐదు రోజుల జాతీయ వర్క్షాప్ మరియు శిక్షణ కార్యక్రమం  ప్రారంభమయింది. 2022 మే 9న ప్రారంభమైన సదస్సు 13వ తేదీ వరకు జరుగుతుంది. సామర్థ్య పెంపుదల కోసం ఈ శిక్షణ కార్యక్రమాన్ని శాస్త్ర సాంకేతిక మంత్రిత్వ శాఖ స్టూటి ,శాస్త్ర సాంకేతిక మంత్రిత్వ శాఖ సాఫీ మరియు బయో టెక్నాలజీ మంత్రిత్వ సహజ్ కార్యక్రమాల కింద నిర్వహిస్తున్నారు.
ఎలక్ట్రాన్ టోమోగ్రఫీ , ప్లంజ్ ఫ్రీజింగ్ వినియోగించి నమూనాలు సిద్ధం చేయడం, , క్రయో-అల్ట్రామైక్రోటమీ లేదా క్రయో ఫోకస్డ్- అయాన్-బీమ్, గ్లో డిశ్చార్జ్, గ్రిడ్లపై కణాలను పెంచడం, గ్రిడ్ను బదిలీ చేయడం వంటి వాటిని ఉపయోగించి నమూనా తయారీ, ఈఎం , మరియు హ్యాండ్లింగ్, టిల్ట్ సిరీస్ డేటా సేకరణ మరియు ఇమోడ్ మరియు ఇటమో సాఫ్ట్వేర్తో ప్రాసెస్ చేయడం ప్రయోగాత్మక జ్ఞానాన్ని పెంపొందించాలన్న లక్ష్యంతో వర్క్షాప్ ను నిర్వహిస్తున్నారు. వర్క్షాప్ సైద్ధాంతిక/మెథడాలాజికల్ ప్రసంగాలు మరియు ప్రయోగాత్మక సదస్సులతో వర్క్షాప్ ను నిర్వహిస్తున్నారు.
న్యూ ఢిల్లీ డీన్ రీసెర్చ్ ఎయిమ్స్ ప్రొఫెసర్ సుబ్రతా సిన్హా, డిపార్ట్మెంట్ ఆఫ్ బయోటెక్నాలజీ డాక్టర్ గరిమా గుప్తా సమక్షంలో ఎయిమ్స్ న్యూ ఢిల్లీ డైరెక్టర్ ప్రొఫెసర్ రణదీప్ గులేరియా ఈ వర్క్షాప్ను నిన్న ప్రారంభించారు.
ఐఐటీ ఢిల్లీకి చెందిన ప్రొఫెసర్ మండిపా బెనర్జీ, జెఎన్ యూ కి ప్రొఫెసర్ సునీల్ కాటేరియా, నేషనల్ ఇన్స్టిట్యూట్ ఆఫ్ ప్లాంట్ జీనోమ్ రీసెర్చ్, న్యూఢిల్లీ డాక్టర్ గోపాల్ ఝా, సిఎస్ఆర్ఐ సీనియర్ సైంటిస్ట్ డాక్టర్ ఎన్ కే ప్రసన్న, న్యూ ఢిల్లీ ఆర్సీబీ కి చెందిన డాక్టర్ సి.వి. శ్రీకాంత్, ఎయిమ్స్ కి చెందిన ప్రొఫెసర్ డాక్టర్ ప్రభాకర్ సింగ్ , డాక్టర్ ప్రణయ్ తన్వర్, ప్రొఫెసర్ టి.సి. నాగ్, డాక్టర్. సుభాష్ చంద్ర యాదవ్, డాక్టర్ రవి ప్రకాష్, తదితరులు ప్రారంభ కార్యక్రమంలో పాల్గొన్నారు. డాక్టర్ సుభాష్ చంద్ర యాదవ్ వందన సమర్పణ చేశారు.
హోం మంత్రిత్వ శాఖ
దిగ్బంధంలో నిత్యావసరాల సరఫరాకు మాత్రమే అనుమతి ఇతర వస్తువుల విషయంలో ఈ-కామర్స్ సంస్థలపై నిషేధం
కోవిడ్-19 నేపథ్యంలో విధించిన జాతీయ దిగ్బంధం నుంచి కొన్ని కార్యకలాపాలకు మినహాయింపునిస్తూ సవరించిన ఏకీకృత మార్గదర్శకాలతో దేశీయాంగ శాఖ ఇవాళ అన్ని మంత్రిత్వ శాఖలు/విభాగాలకు ఒక ఉత్తర్వు ఇచ్చింది. ఈ మేరకు నిత్యావసరాలు సరఫరాచేసే ఈ-కామర్స్ సంస్థలకు ఆంక్షల నుంచి మినహాయింపు ఇచ్చింది. తదనుగుణంగా ఆ సంస్థల వాహనాలకు అవసరమైన అనుమతులిస్తారు. నిత్యావసరాలు కాని వస్తువుల సరఫరాను ఈ సవరణ ద్వారా నిషేధించి, నవీకరించిన ఏకీకృత మార్గదర్శకాలను మంత్రిత్వ శాఖ తిరిగి జారీచేసింది.
Click here to see the Official Document
ఈశాన్య ప్రాంత అభివృద్ధి మంత్రిత్వ శాఖ
డిఒఎన్ఇఆర్ మంత్రిత్వ శాఖ కింద అరుణాచల్ ప్రదేశ్లోని చాంగ్లాంగ్ కమ్యూనిటీ ఆధారిత సంస్థలు  ద్వారా సరఫరా లంకె నిర్వహణ పెంపు
గ్రామీణ ప్రాంతాలలో క్రమబద్ధత లేని మార్కెట్లు, సక్రమంగా లేని డిమాండ్, రవాణా ఆటంకాలు వంటి సవాళ్ళు తరచుగా రైతులు, వ్యవస్థాపకులు తమ ఉత్పత్తులకు సరైన, నిజమైన విలువను పొందకుండా అడ్డుపడుతుంటాయి. ఈ సవాళ్ళను అధిగమించేందుకు, నార్త్ ఈస్టర్న్ కమ్యూనిటీ రీసోర్స్ మేనేజ్మెంట్ సొసైటీ , చాంగ్లాంగ్ కమ్యూనిటీ రిసోర్స్ మేనేజ్మెంట్ సొసైటీ  కమ్యూనిటీ ఆధారిత సంస్థలుగా  ఏర్పడ్డాయి. ప్రస్తుతం, ఈ సిబిఒలు జిల్లాస్థాయిలో సరఫరా లంకె నిర్వహణను పెంచే దిశగా పని చేస్తున్నాయి.
మధ్యవర్తుల విషవలయం స్థానంలో, సిబిఒలు అల్లం, పసుపు వంటి ముడి ద్రవ్యాలను వ్యక్తిగత రైతుల నుంచి ప్రత్యక్షంగా సేకరిస్తున్నాయి. రైతులు పోటీ మార్కెట్ ధరలకు  తమ ఉత్పత్తిని విక్రయించేందుకు ఇది ఒక వేదికను అందిస్తుంది. ముడి సరుకును పొలం నుంచి నేరుగా ప్రాసెసింగ్ యూనిట్కు పంపడంతో, వాటి నాణ్యత, తాజాదానం కోల్పోకుండా ఉండడమే కాకుండా, మార్కెట్లో ఇతర పోటీదారులకన్నా ఒక మెట్టుపైన ఉండే విధమైన అంతిమ ఉత్పత్తి తయారవుతుంది.
ఉత్పత్తి అనంతరం, లేబిలింగ్ తర్వాత సిసిఆర్ఎంఎస్ - చాంగ్లాంగ్ కోఆపరేటివ్ సొసైటీ లిమిటెడ్ తో కలిసి, స్థానిక విక్రేతదారులు, నాబార్డ్కు చెందిన గ్రామీణ మార్టులు &హాట్ల ద్వారా ఉత్పత్తులను మార్కెట్ చేస్తున్నాయి. వోకల్ ఫర్ లోకల్ అన్న ప్రచారానికి జోడించడం ద్వారా, ఈ చొరవ స్థానిక ఉత్పత్తులను భారీ ఎత్తున ప్రోత్సహించడమే కాకుండా జిల్లా స్థాయిలో వ్యాపార అనుకూల వాతావరణాన్ని బలోపేతం చేస్తోంది.
మియో-ఖాగం బ్లాక్లోని నాంఫాయ్ సర్కిల్లోని నియోతన్ గ్రామంలో ప్రాసెసింగ్ యూనిట్ వద్ద అల్లాన్ని సేకరిస్తున్న కమ్యూనిటీ బేస్డ్ ఆర్గనైజేషన్లు .
కమ్యూనికేషన్లు- సమాచార సాంకేతిక విజ్ఞాన మంత్రిత్వ శాఖ
ఆంధ్రప్రదేశ్, ఛత్తీస్ గఢ్, ఝార్ ఖండ్, మహారాష్ట్ర, ఒడిశా..ఈ అయిదు రాష్ట్రాల లోని ఆకాంక్షభరిత జిల్లాల లో మొబైల్ సేవల పరిధి లో లేనటువంటిగ్రామాల లో మొబైల్ సేవ ల ఏర్పాటు కై యుఎస్ఒఎఫ్ పథకాని కి ఆమోదం తెలిపినమంత్రిమండలి
4జి ఆధారితమైన మొబైల్ సేవల ను అయిదురాష్ట్రాల లోని 44 ఆకాంక్షభరిత జిల్లాల కు చెందిన 7,287 అన్ కవర్ డ్ విలేజెస్ అందుకోనున్నాయి; దీనికిగాను దాదాపు గా 6,466 కోట్ల రూపాయలు వ్యయం కావచ్చని అంచనా
ఆంధ్ర ప్రదేశ్, ఛత్తీస్ గఢ్, ఝార్ ఖండ్, మహారాష్ట్ర, ఒడిశా.. ఈ అయిదు రాష్ట్రాల లోని ఆకాంక్షభరిత జిల్లాల లో మొబైల్ సేవల పరిధి లో లేనటువంటి గ్రామాల లో మొబైల్ సేవల ను ఏర్పాటు చేసేందుకు ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం ఆమోదం తెలిపింది.
ఈ ప్రాజెక్టు లో భాగం గా ఆంధ్ర ప్రదేశ్, ఛత్తీస్ గఢ్, ఝార్ ఖండ్, మహారాష్ట్ర, ఒడిశా.. ఈ అయిదు రాష్ట్రాల లోని 44 ఆకాంక్షభరిత జిల్లాల లో మొబైల్ సేవల పరిధి లో లేనటువంటి 7,287 అన్ కవర్ డ్ విలేజెస్ కు 4జి ఆధారితమైన మొబైల్ సేవల ను సమకూర్చడం జరుగుతుంది. దీనికి గాను నిర్వహణ ఖర్చు లు కూడా కలుపుకొని సుమారు గా 6,466 కోట్ల రూపాయల మేరకు వ్యయం కావచ్చని అంచనా వేయడమైంది. ఈ ప్రాజెక్టు కు యూనివర్సల్ సర్వీస్ ఆబ్లిగేశన్ ఫండ్  ద్వారా ఆర్థిక సహాయాన్ని అందించడం జరుగుతుంది. ఈ ప్రాజెక్టు ను ఒప్పంద పత్రం పై సంతకాలు అయిన తరువాత 18 నెలల లోపల అంటే నవంబర్ 23 కల్లా పూర్తి చేయడం జరుగుతుంది.
ఏ గ్రామాలలో అయితే ఈ తరహా సేవలు అందుబుటలో లేవో, అటువంటి గుర్తించిన గ్రామాల లో 4జి మొబైల్ సర్వీసుల ను సమకూర్చడానికి సంబంధించిన పని ని ఎటువంటి ఆంక్షలు ఉండని స్పర్ధాత్మక వేలం ప్రక్రియ ద్వారా అప్పగించడం జరుగుతుంది.ఈ ప్రక్రియ ను యుఎస్ఒఎఫ్ ప్రస్తుత విధానాల ప్రకారం పూర్తి చేయడం జరుగుతుంది.
ఆంధ్ర ప్రదేశ్, ఛత్తీస్ గఢ్, ఝార్ ఖండ్, మహారాష్ట్ర, ఒడిశా.. ఈ అయిదు రాష్ట్రాల లోని ఆకాంక్షభరిత జిల్లాల లో మొబైల్ సర్వీసుల పరిధి లో లేనటువంటి మారుమూల ప్రాంతాలు మరియు దుర్గమ క్షేత్రాల లో మొబైల్ సర్వీసుల లభ్యత కై ఉద్దేశించిన ప్రస్తుత ప్రతిపాదన డిజిటల్ కనెక్టివిటీ ని ప్రోత్సహించనుంది. ఫలితం గా ఆత్మనిర్భరత, నేర్చుకొనేందుకు సదుపాయాలు, స్వయం సమృద్ధి సాధన దిశ లో వృద్ధి, సమాచారాని కి, ప్రసారాని కి, జ్ఞాన వ్యాప్తి కి, నైపుణ్యాల ను పెంచుకోవడాని కి, విపత్తుల నిర్వహణ కు, ఇ-గవర్నెన్స్ సంబంధి కార్యక్రమాల కు, వాణిజ్య సంస్థల స్థాపన కు, ఇ-కామర్స్ సదుపాయాల స్థాపన కు, జ్ఞానార్జన సంబంధి అవకాశాలు, ఉద్యోగ అవకాశాల కోసం శిక్షణ సంస్థల కు తగినంత సాయాన్ని అందించడాని కి, స్వదేశీ ఉత్పత్తి ని పెంచడానికి ‘ఆత్మనిర్భర్ భారత్’ వగైరా ఆశయాల కు ప్రోత్సాహాన్ని ఇవ్వడానికి సంబంధించి, ‘డిజిటల్ ఇండియా’ ఆవిష్కారం తాలూకు దార్శనికత ఆచరణాత్మకం కాగలుగుతుంది.
పౌర విమానయాన మంత్రిత్వ శాఖ
కర్నూలు ఎయిర్ పోర్ట్ ప్రారంభం
ఉడాన్ కింద విమాన కార్యకలాపాలు 28 మార్చి, 2021 నుంచి ప్రారంభం కానున్నాయి
పౌర విమానయాన శాఖ సహాయ మంత్రి , ఎయిర్పోర్ట్ అథారిటీ ఆఫ్ ఇండియా కు చెందిన సీనియర్ అధికారులు కూడా ఈ కార్యక్రమంలో దృశ్యమాధ్యమం ద్వారా పాల్గొన్నారు. విజయవాడ, రాజమండ్రి, తిరుపతి, విశాఖపట్నం, కడప తర్వాత ఆంధ్రప్రదేశ్లో క్రియాశీలకం అయిన 6వ ఎయిర్ పోర్ట్ కర్నూలు.
ప్రాంతీయ అనుసంధానత పథకం - ఉండే దేశ్ కా ఆమ్ నాగరిక్  కింద కర్నూలు ఎయిర్ పోర్ట్లో విమాన కార్యకలాపాలు 28 మార్చి, 2021 నుంచి ప్రారంభం అవుతాయి. దక్షిణ భారత దేశంలోని ప్రధాన ప్రాంతాలైన బెంగుళూరు, విశాఖపట్నం, చెన్నైలకు నేరుగా విమాన కార్యకలాపాలు ఆ ప్రాంతాలను సన్నిహితం చేస్తాయి. ఈ మార్గాలను ఉడాన్ కింద విమానయాన శాఖ 4 బిడ్ ప్రక్రియల ద్వారా గత ఏడాది ఆమోదించింది. భారత ప్రభుత్వం, ఆంధ్రప్రదేశ్ ప్రభుత్వం కార్యకలాపాల భారాన్ని 80ః20 రేషియోలో విజిఎఫ్ ను కలిసి పంచుకుంటాయి. నేటి వరకు, ఉడాన్ పథకం కింద భారత దేశం నలుమూలల 56 ఆన్సర్వడ్, అండర్ సర్వడ్ విమానాశ్రయాలు  325 మార్గాలలో క్రియాశీలకం అయ్యాయి.
ఆంధ్రప్రదేశ్ న్యాయ రాజధాని కర్నూలు, దేశంలోని చారిత్రిక కేంద్రం కూడా. ఈ ప్రాంతం అక్కడి భారీ గుహలు, ఆలయాలకు పెట్టింది పేరు. తుంగభద్ర నది ఒడ్డున ఉన్న కర్నూలు నగరానికి నల్లమల పర్వత శ్రేణులు సమాంతరంగా ఉంటాయి. అంతేకాకుండా, నల్లమల అడవి, అహోబిలం, బేలం గుహలు, మహానంది, మంత్రాలయం, ఓర్వకల్, సంగమేశ్వరం, కేతవరం, కల్వబుగ్గ ప్రముఖ పర్యాటక కేంద్రాలు. స్థానిక ఆర్థిక, పర్యాటక వ్యవస్థలకు ఈ విమాన అనుసంధానత ప్రేరణను ఇచ్చి కర్నూలు ప్రజల ఆకాంక్షలను నెరవేరుస్తుంది.
రహదారి రవాణా, హైవేల మంత్రిత్వ శాఖ
మధ్యప్రదేశ్ లోని ఎన్ హెచ్ 75 ఇ లోని రేవా- సిద్ధి సెక్షన్ లో జంట సొరంగాల పని దాదాపు పూర్తి అయినట్టు వెల్లడించిన శ్రీ నితిన్ గడ్కరీ
జంట సొరగాల ఫలితంగా అడవిలో వన్యప్రాణుల సంచారానికి అంతరాయం ఉండదు: శ్రీ గడ్కరీ
మధ్యప్రదశ్ లోని జాతీయ రహదారి 75ఇ లోని రేవా- సిద్ధి సెక్షన్ లో జంట సొరంగాలు సహా చుర్హత్ బైపాస్ పై పనులన్నీ దాదాపుగా పూర్తి అయినట్టు కేంద్ర రోడ్డు రవాణా, జాతీయ రహదారుల శాఖ మంత్రి శ్రీ నితిన్ గడ్కరీ ట్వీట్ల పరంపరలో పేర్కొన్నారు.
నిలకడైన అభివృద్ధి అన్న దార్శనికతతో ముందుకు వెడుతూ, మానవుడు, ప్రకృతి, వన్యప్రాణులు సామరస్యపూర్వకంగా సహజీవనం చేసేలా చూసేందుకు ఈ బైపాస్ లో జంట సొరంగాలు నిర్మించారని మంత్రి తెలిపారు. దీని ఫలితంగా, వన్యప్రాణులు అడవులలో ఎటువంటి అంతరాయం లేకుండా సంచరించగలుగుతాయని ఆయన అన్నారు.
ట్రాఫిక్ ను మళ్ళించిన ఫలితంగా, తెల్ల పులి మోహన్ సహజ నివాసాన్ని కనుగొని పునరుద్ధరించామని శ్రీ గడ్కరీ తెలిపారు. తగిన సంఖ్యలో సొరంగ మార్గాలను, దిగువ రహదారులను నిర్మించడం అన్న రోడ్డు ప్రమాదాలకు అవకాశాలను తగ్గించి రహదారి భద్రతకు భరోసా ఇస్తుందని అన్నారు. సొరంగ నిర్మాణం అన్నది మోహనియా ఘాట్ వద్ద ట్రాఫిక్ రద్దీని, అడ్డంకులను తగ్గించి, ప్రయాణాన్ని సులభతరం చేస్తుందని పేర్కొన్నారు. మెరుగైన జియోమెట్రిక్స్ తో జంట సొరంగాల నిర్మాణం రేవా నుంచి సిద్ధికి మధ్య దూరాన్ని కనీసం 7 కిమీలు తగ్గించడమే కాక ప్రయాణ సమయాన్ని 45 నిమిషాలు తగ్గిస్తుందని మంత్రి వెల్లడించారు.
ప్రధానమంత్రి శ్రీ నరేంద్ర మోదీ దార్శనిక నాయకత్వంలో నూతన భారతదేశాన్ని సుపరిపాలనతో సుస్థిరతే ప్రధానంగా మారుస్తున్నట్టు శ్రీ గడ్కరీ తెలిపారు.
ప్రధాన మంత్రి కార్యాలయం
గుడీ పాడ్ వా నాడు ను పురస్కరించుకొని ప్రజల కు శుభాకాంక్షలుతెలిపిన ప్రధాన మంత్రి
గుడీ పాడ్ వా ను పురస్కరించుకొని ప్రజల కు ప్రధాన మంత్రి శ్రీ నరేంద్ర మోదీ శుభాకాంక్షల ను వ్యక్తం చేశారు. ప్రతి ఒక్కరి కి ఆరోగ్యం మరియు ఆనందం ప్రాప్తించాలి అని ఆయన అభిలషించారు.
ప్రధాన మంత్రి ఒక ట్వీట్ లో -
‘‘गुढीपाडव्याच्या हार्दिक शुभेच्छा.
हे वर्ष आनंद आणि उत्तम आरोग्याचे जावो अशी मी प्रार्थना करतो.
आगामी वर्षात तुमच्या सर्व मनोकामना पूर्ण होवोत.’’ అని పేర్కొన్నారు.
వ్యవసాయ మంత్రిత్వ శాఖ
సూక్ష్మ ఎరువుల ప్రోత్సాహం
కేంద్ర వ్యవసాయ విభాగం, కేంద్ర ఎరువుల విభాగం కార్యదర్శుల అధ్యక్షతన ICAR, రాష్ట్ర ప్రభుత్వాల ప్రతినిధులతో 01 మార్చి 2023న సమావేశం జరిగింది. భూ సారాన్ని మెరుగు పరచడానికి, ఉత్పాదకతను పెంపొందించేలా సమగ్ర పోషక నిర్వహణను ప్రోత్సహించడానికి భారత ప్రభుత్వం చేసిన ప్రయత్నాలను ఆ సమావేశంలో ప్రధానంగా చర్చించారు. మట్టి ఆరోగ్య కార్డు సిఫార్సు ఆధారంగా రసాయన, సేంద్రియ, జీవ ఎరువులు, ఇతర వినూత్న ఎరువులను తగిన పాళ్లలో కలిపి వినియోగించేలా ప్రోత్సహించాలని ఈ సమావేశంలో కేంద్ర అధికారులు రాష్ట్రాలకు సూచించారు. కొన్ని సంవత్సరాల క్రితం సూక్ష్మ ఎరువులు మార్కెట్లో అందుబాటులోకి వచ్చాయి, ICAR నిర్వహించిన ప్రయోగాల్లో ప్రోత్సాహకర ఫలితాలు ఇచ్చాయి. సూక్ష్మ ఎరువులు, ఇతర వినూత్న ఎరువులైన సల్ఫర్ పూతతో కూడిన యూరియా, ట్రిపుల్ సూపర్ ఫాస్ఫేట్ , మొలాసిస్ నుంచి తీసిన పొటాష్ , జీవ ఎరువులు మొదలైన వాటి వినియోగాన్ని ప్రోత్సహించాలని కేంద్ర శాఖల కార్యదర్శులు సూచించారు. సూక్ష్మ ఎరువుల పరిమాణ ఆధారిత లక్షణాల కారణంగా మొక్కలకు నమ్మకమైన పోషకాలుగా మారాయని ఐసీఏఆర్ ఏడీజీ స్పష్టం చేశారు. సూక్ష్మ ఎరువుల వినియోగానికి సంబంధించి వివిధ పంటల్లో వివిధ మోతాదులతో, వివిధ భౌగోళిక ప్రదేశాల్లో జీవ సామర్థ్య ప్రయోగాలను ఐసీఏఆర్ నిర్వహించింది. ఈ తరహా ఎరువుల వినియోగానికి మారే విధంగా, సూక్ష్మ యూరియా వినియోగానికి సంబంధించి రైతులకు సహాయపడే విధానాలను సిద్ధం చేసే ప్రక్రియలో ఐసీఏఆర్ నిమగ్నమై ఉంది. సూక్ష్మ ఎరువుల వాడకం వల్ల పంట దిగుబడి, నాణ్యత విషయంలో రైతులు మంచి ఫలితాలు పొందారని, సూక్ష్మ యూరియా వినియోగం & సమగ్ర పోషకాల నిర్వహణ కోసం కృషి చేస్తున్నామని కొన్ని రాష్ట్రాలు తెలిపాయి.